Za izkop za hišo (ali bazen ali garažo) lahko seveda poskrbite tudi v lastni režiji. Ali je to smiselno, pa je veliko odvisno od vas. Pomembno je, kakšne izkušnje in znanje imate na tem področju, koliko časa in potrpljenja ste pripravljeni vložiti v delo. In na koncu seveda tudi to, ali vas takšno delo sploh veseli. Če vam bo predstavljalo neizmerno breme, delo raje prepustite usposobljenemu strokovnjaku. Enako bi vam svetovali tudi, če s podobnimi deli še nimate izkušenj. Pomanjkanje znanja glede ustreznih tehnik za izkop lahko namreč povzroči veliko škode, podaljša proces dela, v primeru zapletov pa so lahko na koncu višji tudi stroški.
Nekateri tereni za izkop so bolj zahtevni, drugi manj. Zahtevnejše skalnate površine so lahko tudi za izkušene mojstre včasih pravi izziv, zato vam izkop v lastni režiji v tem primeru odsvetujemo. Strokovnjak pa ne bo poskrbel le za brezhibno izvedbo izkopa, ampak tudi za celotno organizacijo, oceno terena in izbiro primernih gradbenih strojev. Prihranil vam bo ogromno časa, truda in v veliko primerih tudi denarja. Marsikdo se za izkop v lastni režiji odloči prav zaradi miselnosti, da bo na tak način znižal stroške gradnje hiše. Vendar, kot rečeno, lahko stroški ob nepravilni izvedbi izkopa zelo narastejo.